อัตราค่าใช้จ่ายในการเบิกจ่ายค่าเดินทางไปนำเสนอผลงานวิจัยบัณฑิตศึกษา

อัตราค่าใช้จ่ายในการเดินทางไปนำเสนอผลงานวิจัยเป็นไปตามระเบียบการเงินของกระทรวงการคลังและมหาวิทยาลัยสงขลานครินทร์ โดยกำหนดอัตราค่าใช้จ่ายที่ใช้เป็นเกณฑ์ในการเบิกจ่าย ดังนี้ 
1. ค่าลงทะเบียน เท่าที่จ่ายจริง และเบิกได้ไม่เกินวงเงินทุนที่ได้รับจัดสรร
2. ค่าเดินทาง  กำหนดอัตราการเบิกจ่าย ดังนี้
2.1 รถประจำทางปรับอากาศชั้น 1 ไม่เกิน 24 ที่นั่ง เบิกจ่ายได้เท่าที่จ่ายจริง ณ ราคาปัจจุบัน โดยไม่ต้องมีกากตั๋วประกอบการเบิกจ่าย
2.2 รถไฟ รถนอนธรรมดา เบิกได้เท่าที่จ่ายจริง ณ ราคาปัจจุบัน โดยไม่ต้องมีกากตั๋วประกอบการเบิกจ่าย
2.3 ค่ารถแท็กซี่  ให้สำหรับเที่ยวที่เดินทางพร้อมสัมภาระ 2 เที่ยว ตามที่จ่ายจริง 
ไม่เกิน 500 บาท โดยลงรายการไว้ในใบรับรองแทนใบเสร็จรับเงิน ของแบบเบิกค่าใช้จ่ายในการเดินทางไปนำเสนอผลงานวิจัย 
2.4 ค่ารถรับจ้างและรถประจำทาง เช่น ค่ารถสองแถวไปสถานีรถไฟโคกโพธิ์ ค่ารถตู้ไปสถานีรถไฟหาดใหญ่/สถานีขนส่งที่หาดใหญ่ ค่ารถสองแถวจากสถานีขนส่งถึงที่พักในต่างจังหวัด เป็นต้น เบิกจ่ายเท่าที่จ่ายจริง โดยลงรายการในแบบเบิกค่าใช้จ่ายฯ ส่วนที่เป็นใบรับรองแทนใบเสร็จรับเงินต่อเนื่องกันกับรายการข้อ 2.3 (ถ้ามี)
2.5 กรณีขับรถยนต์ส่วนตัวไปเอง เบิกค่าน้ำมันได้ กิโลเมตรละ 4 บาท โดยลงรายการในแบบเบิกค่าใช้จ่ายฯ ส่วนที่เป็นใบรับรองแทนใบเสร็จรับเงิน
2.6 เครื่องบิน  สามารถเบิกจ่ายได้เฉพาะค่าใช้จ่ายที่รวมกับค่าลงทะเบียน ค่าที่พักแล้วไม่เกินมูลค่าทุนคือ 3,000 บาท 

ทั้งนี้ ค่าเดินทางทุกประเภท สามารถเบิกจ่ายได้รวมกับค่าใช้จ่ายอื่นๆ ในการเดินทางไปราชการแล้ว ไม่เกินมูลค่าทุน คือ 3,000 บาท เท่านั้น 
3. ค่าที่พัก เท่าที่จ่ายจริง ไม่เกิน 1,000/คืน  ต้องแนบใบเสร็จรับเงินค่าที่พัก และ 
port  folio ที่ทางโรงแรมออกให้ แนบประกอบด้วย 

